CELEX: 32002D0885
Language: et
Date: 2002-11-07 00:00:00
Title: Komisjoni otsus, 7. november 2002, millega muudetakse direktiivi 96/49/EÜ tähtaegade osas, mille jooksul tuleb sellega vastavusse viia ohtlike kaupade raudteeveol kasutatavad survetrumlid, ballooniriiulid ja paagid (teatavaks tehtud numbri K(2002) 4343 all)EMPs kohaldatav tekst.

Tähtis õiguslik teade

|

32002D0885

Euroopa Liidu Teataja L 308 , 09/11/2002 Lk 0044 - 0044

		Komisjoni otsus,7. november 2002,millega muudetakse direktiivi 96/49/EÜ tähtaegade osas, mille jooksul tuleb sellega vastavusse viia ohtlike kaupade raudteeveol kasutatavad survetrumlid, ballooniriiulid ja paagid(teatavaks tehtud numbri K(2002) 4343 all)(EMPs kohaldatav tekst)(2002/885/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 23. juuli 1996. aasta direktiivi 96/49/EÜ ohtlike kaupade raudteevedu käsitlevate liikmesriikide õigusaktide ühtlustamise kohta, [1] viimati muudetud komisjoni direktiiviga 2001/6/EÜ, [2] eriti selle artikli 6 lõike 4 kolmandat lõiku,ning arvestades järgmist:(1) Euroopa standardeid, millega nähakse ette ohtlike kaupade raudteeveol kasutatavate survetrumlite, ballooniriiulite ja paakide ehituse, kasutuse ja veotingimustega seotud üksikasjalikud tehnilised spetsifikaadid, ei ole veel lisatud direktiivi 96/49/EÜ lisale, kuna nendega seonduvad CENi standardimistööd ei ole veel lõpetatud.(2) Seepärast on vaja pikendada direktiivi 96/49/EÜ artikli 6 lõikega 4 ettenähtud tähtaegu, mil kõnealused survetrumlid, ballooniriiulid ja paagid peavad direktiivile 96/49/EÜ vastama.(3) Seepärast tuleks direktiivi 96/49/EÜ vastavalt muuta.(4) Õiguskindluse tagamiseks tuleks käesolevat otsust kohaldada alates 1. juulist 2001,ON VASTU VÕTNUD KÄESOLEVA OTSUSE:Artikkel 1Direktiivi 96/49/EÜ artikli 6 lõikes 4 asendatakse esimene ja teine lõik järgmisega:"Liikmesriigid võivad säilitada need 31. detsembril 1996 kehtinud käesoleva direktiivi lisa sätetest erinevad siseriiklikud sätted, mis käsitlevad lisa klassis 2 määratletud uute mahutite, survetrumlite ja ballooniriiulite ehitust, kasutust ja veotingimusi, kuni lisa sätetega võrdselt siduvad viited mahutite, survetrumlite ja ballooniriiulite ehituse ja kasutuse standarditele lisale lisatakse, kuid igal juhul mitte kauem kui 30. juunini 2003. Enne 1. juulit 2003 ehitatud survetrumleid, ballooniriiuleid ja mahuteid ning enne 1. juulit 2001 ehitatud muid tsisterne, mis vastavad nõutavale ohutustasemele, võib kasutada algsete tingimuste kohaselt.Tähtaegu 30. juuni 2003 ja 1. juuli 2003 pikendatakse selliste survetrumlite, ballooniriiulite ja mahutite puhul, millel ei ole üksikasjalikke tehnilisi nõudeid või mille osas ei ole lisale lisatud küllaldasi viiteid asjakohastele Euroopa standarditele."Artikkel 2Käesolevat otsust kohaldatakse alates 1. juulist 2001.Artikkel 3Käesolev otsus on adresseeritud liikmesriikidele.Brüssel, 7. november 2002Komisjoni nimelasepresidentLoyola De Palacio[1] EÜT L 235, 17.9.1996, lk 25.[2] EÜT L 30, 1.2.2001, lk 42.--------------------------------------------------